TV-året 1939

TV-året 1939 er en oversikt over hendelser, program og fødte og avdøde TV-personligheter i året 1939. Etter flere år med testsendinger og regulære fjernsynssendinger i flere europeiske land, setter utbruddet av andre verdenskrig en midlertidig stopper for utviklingen i Europa. 1. september avbryter britiske BBC Television Service sine sendinger klokken 12.35 i frykt for at TV-signalene kan brukes av fiendtlige bombefly til å finne strategiske mål i London.

Hendelser 

1 februar – De første offisielle tv-prøvesendingene i Ukraina sendes fra et lite studio i hovedstaden Kiev. Programmet varer i 40 minutter og viser et portrett av Sergo Ordzjonikidze. 
4. mars – BBC Television Service sender et av de første teaterstykkene spesielt skrevet for fjernsyn, Condemned To Be Shot av R. E. J. Brooke. Stykket sendes direkte fra BBCs London-studio i Alexandra Palace. Produksjonen er spesiell, fordi den bruker et kamera for å filme perspektivet til den usynlige jeg-personen i stykket.
 27. mars – BBC sender hele musikalen Magyar Melody direkte fra His Majesty's Theatre i London. Den 175 minutter lange sendingen er den første fjernsynsoverføringen av en musikal i full lengde.
 April: 
 Demonstrasjoner av fjernsynet holdes under verdensutstillingen New York World's Fair 1939 på Long Island og Golden Gate International Exhibition i San Francisco.
 RCA, General Electric, Dumont og andre selskaper begynner å selge fjernsynsmottakere til publikum i New York-området. Skjermstørrelsene varierer fra 5 til 12 tommer, og Dumont selger med skjermer på 14 og 16 tommer. Prisene begynner på 200 dollar og opp til 1000 dollar.
 30. april – Franklin D. Roosevelt deltar under åpningen av New York World's Fair og blir den første presidenten som holder en tv-sendt tale.
 17. mai – Den første baseballkampen (Princeton University mot Columbia University) sendes på fjernsyn fra Baker Field i New York. Bill Stern er speaker.
 19. mai – Walt Disney-tegnefilmen Donald's Cousin Gus sendes på NBCs testkanal W2XBS i New York. Dette er den første tegnefilmen som sendes på fjernsyn i USA.
 1. juni – Den første kampen i tungvektsboksing sendes på fjernsyn: Max Baer mot Lou Nova fra Yankee Stadium i Bronx.
 26. august
 Den første Major League Baseball-kampen sendes på fjernsyn og går mellom Cincinnati Reds og Brooklyn Dodgers på Ebbets Field i Brooklyn i New York.
 Polen kringkaster en film for første gang—Barbara Radziwiłłówna (1936) – ved å bruke en testsender fra taket av Prudential-bygningen i Warszawa. Polen har drevet testsendinger i to år allerede, og polske myndigheter planlegger faste tv-sendinger fra 1941. Krigsutbruddet og den tyske okkupasjonen av landet setter imidlertid en stopper for planene.
 31. august – 18 999 fjernsynsmottakere har blitt solgt i England før produksjonen innstilles på grunn av andre verdenskrig.
 1. september – andre verdenskrig bryter ut når Nazi-Tyskland invaderer Polen. Krigsutbruddet fører til at BBC Television Service avslutter sine sendinger klokken 12.35, like etter visningen av Mikke Mus-tegnefilmen Mickey's Gala Premier og noen påfølgende testsignaler og kunngjøringer. Grunnen til nedstengningen er at britiske myndigheter frykter at VHF-bølgene til fjernsynet kan brukes av fiendtlige bombefly som «ledelys» til London sentrum. Fjernsynsteknikerne trengs også til krigsinnsatsen, særlig til å utvikle radarer. BBC gjenopptar før sine tv-sendinger med den samme Mikke Mus-tegnefilmen syv år etter.
 30. september – Den første tv-sendte kampen i college-football sendes. Kampen går mellom Fordham University og Waynesburg College, fra Randall's Island i New York.
 22. oktober – Den første National Football League-kampen sendes på fjernsyn. Kampen går mellom The Brooklyn Dodgers og Philadelphia Eagles fra Ebbets Field i Brooklyn.
 8. november – CBS-stasjonen W2XAB gjenopptar testsendinger med et hel-elektronisk fjernsynssystem. Sendingene går fra toppen av Chrysler Building i New York.

Fødsler 

 17. januar – Maury Povich, amerikansk talkshowvert
 6. februar – Mike Farrell, amerikansk skuespiller, M*A*S*H
28. mars – Toppen Bech, norsk journalist og programleder
7. april – David Frost, britisk journalist og programleder 
 13. april – Paul Sorvino, amerikansk skuespiller, Lov og orden
16. april – Olav Gran-Olsson, norsk journalist og tv-arbeider
 23. april – Lee Majors, amerikansk skuespiller, The Big Valley, The Six Million Dollar Man, The Fall Guy
1. juli – Geir Helljesen – norsk journalist og tv-arbeider
 22. august – Valerie Harper, amerikansk skuespiller, The Mary Tyler Moore Show, Rhoda
 29. august – Joel Schumacher, amerikansk filmregissør
 1. september – Lily Tomlin, amerikansk skuespiller og komiker
 18. september – Fred Willard, amerikansk skuespiller og komiker
 29. september – Larry Linville, amerikansk skuespiller, M*A*S*H  (død 2000)
29. oktober – Sølve Grotmol, norsk journalist og sportskommentator (død 2010)
 15. november – Yaphet Kotto, amerikansk skuespiller, Homicide: Drapsavsnittet

Referanser

Eksterne lenker